Diari Oficial de la Generalitat Valenciana


Sumari del DOGV 6441, del 19-01-2011 (2011/103)

Notificació de caducitat del procediment administratiu. Expedient número DIC-04/1663.
-------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/103


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de caducitat del procediment administratiu. Expedient número DIC-04/1663. [2011/103]  
Pel fet d'haver resultat infructuoses les gestions realitzades per a efectuar la notificació dirigida a Nieves Laguía Ortega, al domicili que figura en la seua sol·licitud de declaració d'interés comunitari per a berenador i plaça de proves a la partida la Murta, parcel·la 72 del polígon 59 del municipi d'Agost, d'acord amb el que preveu l'article 59 de la Llei de règim jurídic de les administracions públiques i del procediment administratiu comú, s'efectua per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge, i vicepresident tercer del Consell, va adoptar, en data 20 de setembre de 2010, la resolució que a continuació es transcriu:  
"Vist l'expedient promogut per Nieves Laguía Ortega, de sol·licitud de declaració d'interés comunitari per a berenador i plaça de tendes a la partida la Murta, parcel·la 72 del polígon 59 del municipi d'Agost, i de conformitat amb els següents  
Antecedents de fet  
Primer. Amb data 15 de setembre de 2004 la promotora Nieves Laguía Ortega va sol·licitar d'aquesta Conselleria declaració d'interés comunitari per a berenador i plaça de proves a la partida la Murta, parcel·la 72 del polígon 59 del municipi d'Agost.  
Segon. Posteriorment, en data 24 de març de 2009, es remet un ofici al promotor on se sol·licita que complete la sol·licitud inicialment presentada.  
Tercer. Atés que el promotor no va aportar la documentació requerida, en data 24 de novembre de 2009 es remet un ofici on se l'adverteix de la caducitat, i es concedeix un termini de tres mesos perquè aporte l'esmena requerida, d'acord amb el que preveu l'article 92 de la Llei 30/1992, de règim jurídic de les administracions públiques i del procediment administratiu comú.  
La notificació a l'interessat del requeriment de caducitat va tenir lloc de conformitat amb el que disposa l'article 59 de la Llei 30/59 IQLUA-BGZ, i no consta fins a ara que aquest haja efectuat cap actuació tendent a la presentació de l'esmentada documentació.  
Quart. El Servei Territorial d'Urbanisme d'Alacant emet un informe en data 2 d'agost de 2010 on proposa la caducitat d'aquesta declaració d'interés comunitari i l'arxivament de les actuacions.  
Cinqué. En data 15 de setembre de 2010, el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments jurídics  
Primer. L'article 92 de l'esmentada Llei 30/1992 disposa expressament que: "En els procediments iniciats a sol·licitud de la persona interessada, quan se'n produïsca la paralització per causa imputable a aquesta, l'administració l'advertirà del fet que transcorreguts tres mesos se'n produirà la caducitat. Consumit aquest termini sense que el particular requerit realitze les activitats necessàries per a reprendre'n la tramitació, l'administració acordarà l'arxivament de les actuacions, i li ho ha de notificar a la persona interessada. Contra la resolució que declare la caducitat procedeixen els recursos pertinents".  
Tenint en compte, a més, que en aquest cas no concorren raons d'interés públic que obliguen aquesta administració a resoldre, es declara caducat el procediment instat, i s'acorda l'arxivament de les actuacions, de conformitat amb el que disposa l'esmentat article.  
En efecte, la caducitat del procediment constitueix una manera d'acabament del procediment -article 87 de la Llei 30/1992- que tendeix a evitar la tendència indefinida i la inseguretat jurídica que això implica. A més, la caducitat actua de manera automàtica i ha de ser apreciada d'ofici, actuant ope legis, en constituir una institució que garanteix el principi de seguretat jurídica.  
Segon. De conformitat amb el que disposa l'article 42.1 en relació amb els articles 87.1 i 92.1 de l'esmentada Llei 30/1992, cal declarar expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
Tercer. De conformitat amb el que disposa l'art. 37.1 de la Llei 10/2004, de la Generalitat, de 9 de desembre, de sòl no urbanitzable, en relació amb l'article 6.e del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat, la competència per a l'aprovació de les declaracions d'interés comunitari correspon al conseller de Medi Ambient, Aigua, Urbanisme i Habitatge.  
Per tot això, vistos els antecedents exposats com també els preceptes legals esmentats i la resta de general i pertinent aplicació, i fent ús de les atribucions conferides pel Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria amb competències en matèria d'urbanisme, resolc:  
Declarar caducat el procediment administratiu relatiu a l'expedient instat per Nieves Laguía Ortega, per a berenador i plaça de proves a la partida la Murta, parcel·la 72 del polígon 59 del municipi d'Agost, i ordenar l'arxivament de les actuacions, atés que no hi ha tercers que s'hagen personat en aquest, ni la seua tramitació entranya qüestions d'interés general, i sense perjudici del seu dret a reproduir novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú».  
Aquesta notificació és transcripció exacta de la resolució original que consta en l'expedient.  
València, 15 de novembre de 2010.- El director general d'Urbanisme: José M. Selva Ros.